b'\n_START_ARTICLE_\nValentina Tereshkova\n_START_SECTION_\nAwal hidup\n_START_PARAGRAPH_\nValentina lahir di perkampungan Maslennikovo di Daerah Tutayevsky, Oblast Yaroslavl, Rusia tengah. Ibu bapanya merupakan keturunan Belarus - ayahnya Vladimir Tereshkov merupakan seorang pemandu traktor dan askar yang terlibat dalam Perang Musim Sejuk menentang Finland ketika Valentina berusia 2 tahun, ibunya pula seorang pekerja kilang tekstil. Valentina memulakan persekolahanya pada usia 8 tahun dan berhenti sekolah pada usia 16 tahun, namun masih meneruskan pendidakannya melalui program berjarak jauh._NEWLINE_Beliau mula menaruh minat terhadap kegiatan terjun bebas lalu segera menyertai kegiatan tersebut di sebuah kelab berkenaan pada usia 22 tahun tanggal 21 Mei 1959. Pada tahun 1961, beliau menjadi setiausaha cawangan Komsomol tempatnya dan meyertai Parti Komunis Kesatuan Soviet tidak lama kemudian.\n_START_SECTION_\nKerjaya keangkasawanan\n_START_PARAGRAPH_\nKemahirannya dalam sukan terjunan membolehkan beliau memasuki program perintis angkasawati yang dibangunkan pihak Soviet pada tahun 1961. Beliau serta beberapa calon lain dipilih daripada sebanyak 400 pemohon berdasarkan ciri fizikal tertentu - calon angkasawati mesti berada di bawah usia 30 tahun, berketinggian kurang 170 sm dan berat fizikaldi bawah 70 kg.\n_START_SECTION_\nKerjaya pasca-zaman Soviet\n_START_PARAGRAPH_\nPada tahun 2011, beliau dilantik sebagai wakil Duma Negara dalam parti Rusia Bersatu.'